internet vaartha 159 Views
న్యూఢిల్లీ : స్టార్‌ క్రికెటర్‌ కోహ్లీ అభిమానులు భారతదేశంలోనే కాదు, ప్రపంచ వ్యాప్తంగా ఉన్నారు. ఇప్పుడు దాయాది దేశం పాకిస్థాన్‌లోనూ అభిమానుల సంఖ్య పెరిగిపోతుంది. అయితే ఇక్కడ ఒక ఆసక్తికర అంశం వెలుగులోకి వచ్చింది. పాకిస్థాన్‌ మహిళా క్రికెటర్లకు కూడా అత్యంత పాపులర్‌ క్రికెటర్‌ కోహ్లీ కావడం విశేషం. టీమిండియా టెస్ట్‌ కెప్టెన్‌ కోహ్లీ తమకెంతో ఇష్టమైన ఆటగాడని పాకిస్థాన్‌ మహిళా క్రికెట్‌ జట్టు కెప్టెన్‌ సనా మీర్‌ స్వయంగా ఈ విషయాన్ని చెప్పింది. అయితే తమకు మాత్రం టీమిండియా కెప్టెన్‌ ధోనీ ఫేవరెట్‌ క్రికెటర్‌ అని ఇటీవల ఒక ఇంటర్వ్యూలో సనా ఆసక్తికరమైన విషయాలు వెల్లడించింది.మా జట్టులో మహిళా క్రికెటర్లకు కోహ్లీ పాపులర్‌ క్రికెటర్‌,ఎందుకంటే అతను భారత టెస్ట్‌ కెప్టెన్‌ కాబట్టి,మైదానంలో బయటా ధోనీ ప్రవర్తన హుందాగా ఉంటుంది.జూనియర్లతో కూడిన జట్టును బలమైన టీమ్‌గా మార్చాడని చెప్పింది.తమ జట్టుకు కొత్త కెప్టెన్‌ వచ్చి కుదురుకునే వరకు ఒక ప్లేయర్‌గా జట్టులో కొనసాగుతానని ఆమె వెల్లడించింది.కాగా పాకిస్థాన్‌ మహిళ క్రికెట్‌లో చాలా మార్పులు వస్తున్నాయి, క్రికెట్‌ను కెరీర్‌గా ఎంచుకోవాలని చాలా మంది అమ్మాయిలు ఆసక్తి చూపుతున్నారని వెల్లడించింది.